CELEX: 31990D1231(01)
Language: el
Date: 1990-06-11 00:00:00
Title: Απόφαση του Συμβουλίου των διοικητών της 11ης Ιουνίου 1990 σχετικά με την αύξηση του κεφαλαίου της Τράπεζας

Avis juridique important

|

31990D1231(01)

Απόφαση του Συμβουλίου των διοικητών της 11ης Ιουνίου 1990 σχετικά με την αύξηση του κεφαλαίου της Τράπεζας  

Επίσημη Εφημερίδα αριθ. L 377 της 31/12/1990 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ ΤΩΝ ΔΙΟΙΚΗΤΩΝ  της 11ης Ιουνίου  1990  σχετικά με την αύξηση του κεφαλαίου της ΤράπεζαςΤΟ ΣΥΜΒΟΥΛΙΟ ΤΩΝ ΔΙΟΙΚΗΤΩΝ  ΤΗΣ ΕΥΡΩΠΑΪΚΗΣ ΤΡΑΠΕΖΑΣ ΕΠΕΝΔΥΣΕΩΝ, -  Σύμφωνα με τις γενικές αρχές που είναι κοινές στις νομοθεσίες των κρατών μελών, -  Σύμφωνα με τα άρθρα 4 παράγραφος 3 και 5 παράγραφος 2 του καταστατικού, -  Έχοντας υπόψη τα συμπεράσματα στα οποία κατέληξε το Διοικητικό Συμβούλιο κατά τη συνεδρίασή του  της 3ης Απριλίου 1990 σχετικά με τις προτάσεις της διευθύνουσας επιτροπής, ΑΠΟΦΑΣΙΖΕΙ ΟΜΟΦΩΝΑ: 1.  Να θεωρηθεί ένα ποσό 1  225 εκατομμυρίων Ecu από το  έκτακτο αποθεματικό της Τράπεζας ως ελεύθερα διαθέσιμο αποθεματικό. 2.  Να μετατραπεί το ποσό αυτό σε πλήρως καταβεβλημένο κεφάλαιο, με μεταφορά του από το έκτακτο  αποθεματικό της Τράπεζας στο κεφάλαιό της. 3.  Να θεωρηθεί το κεφάλαιο αυτό ως αναληφθέν και καταβεβλημένο κεφάλαιο από την 1η Ιανουαρίου  1991, με αποτέλεσμα να αυξηθεί το αναληφθέν κεφάλαιο της Τράπεζας, από 28  800 εκατομμύρια Ecu σε  30  025 εκατομμύρια Ecu. 4.  Να αυξηθεί περαιτέρω το αναληφθέν από τα κράτη μέλη κεφάλαιο, επίσης από την 1η Ιανουαρίου  1991, από τα 30  025 εκατομμύρια Ecu στα 57  600 εκατομμύρια Ecu, ώστε λαμαβανομένων υπόψη των  προαναφερθεισών εισφορών, να φθάσει στα εξής ποσά (σε Ecu): Γερμανία 11  017  450  000  Γαλλία 11  017  450  000  Ιταλία 11  017  450  000  Ηνωμένο Βασίλειο 11  017  450  000  Ισπανία 4  049  856  000  Βέλγιο 3  053  960  000  Κάτω Χώρες 3  053  960  000  Δανία 1  546  308  000  Ελλάς 828  380  000  Πορτογαλία 533  844  000  Ιρλανδία 386  576  000  Λουξεμβούργο 77  316  000   57  600  000  000    5.  Να καλύπτει το νέο ποσό του αναληφθέντος κεφαλαίου, εφόσον δεν υπάρξουν απρόοπτες εξελίξεις,  την περίοδο έως τουλάχιστον το τέλος του 1995. 6.  Να καταβάλει κάθε κράτος μέλος, σε Ecu ΰη στο εθνικό του νόμισμα, το 1,81323663  % της  συμμετοχής του στην αύξηση του αναληφθέντος κεφαλαίου κατά 27  575  000  000 Ecu, ή συνολικά το  ποσό των 500  000  000 Ecu, σε δέκα ισόποσες εξαμηνιαίες δόσεις, από τις οποίες η πρώτη θα  καταβληθεί στις 30 Απριλίου 1994 και η τελευταία στις 31 Οκτωβρίου 1998. 7.  Οι τιμές μετατροπής σε Ecu των εθνικών νομισμάτων που χρησιμοποιούνται για τις καταβολές, να  είναι εκείνες που ισχύουν την τελευταία εργάσιμη ημέρα του μήνα που προηγείται της ημερομηνίας  καταβολής. 8.  Η αύξηση του κεφαλαίου κατά το ποσό των 1  225  000  000 Ecu με τη μορφή αναληφθέντος και  πλήρως καταβεβλημένου κεφαλαίου, η οποία θα χρηματοδοτηθεί μέσω μεταφοράς από το έκτακτο  αποθεματικό της Τράπεζας, να μην επιφέρει πληρωμές για διατήρηση της αξίας του κεφαλαίου όπως  προβλέπεται από το άρθρο 7 του καταστατικού, 9.  ΚΑΤΑ ΣΥΝΕΠΕΙΑ  9.1.  Από την 1η Ιανουαρίου 1991, η πρώτη παράγραφος του άρθρου 4 παράγραφος 1 του καταστατικού θα  πρέπει να έχει την εξής μορφή: «Η Τράπεζα έχει κεφάλαιο πενήντα επτά δισεκατομμυρίων εξακοσίων εκατομμυρίων Ecu, το οποίο  αναλαμβάνεται από τα κράτη μέλη, κατά τα εξής ποσά: Γερμανία 11  017  450  000  Γαλλία 11  017  450  000  Ιταλία 11  017  450  000  Ηνωμένο Βασίλειο 11  017  450  000  Ισπανία 4  049  856  000  Βέλγιο 3  053  960  000  Κάτω Χώρες 3  053  960  000  Δανία 1  546  308  000  Ελλάς 828  380  000  Πορτογαλία 533  844  000  Ιρλανδία 386  576  000  Λουξεμβούργο 77  316  000» 9.2.  Από την 1η Ιανουαρίου 1991, το άρθρο 5 παράγραφος 1 του καταστατικού θα πρέπει να έχει την  εξής μορφή: «Το αναληφθέν κεφάλαιο καταβάλλεται από τα κράτη μέλη σε ποσοστό 7,50162895  % κατά το μέσο όρο  των ποσών που ορίζονται στο άρθρο 4 παράγραφος 1». 10.  Η παρούσα απόφαση αρχίζει να ισχύει από την 1η Ιανουαρίου 1991. 11.  Η παρούσα απόφαση θα δημοσιευτεί στην Επίσημη Εφημερίδα των Ευρωπαϊκών Κοινοτήτων. Για το Συμβούλιο των Διοικητών Ο Πρόεδρος  P. BΙRΙGOVOY  Ο Γραμματέας  D. HARTWICH